hotchpotch/miracl-hf-unified huggingface dataset:
I Like It When You Sleep, for You Are So Beautiful yet So Unaware of It
I Like It When You Sleep, for You Are So Beautiful yet So Unaware of It เป็นอัลบั้มสตูดิโอชุดที่ 2 ของ The 1975 วงออลเทอร์นาทิฟร็อกจากประเทศอังกฤษ ออกวางจำหน่ายเมื่อวันที่ 26 กุมภาพันธ์ 2016 
ในปี 2014 นักร้องนำ แมททิว ฮีลี่ย์ ได้เริ่มทวีตข้อความที่เป็นเนื้อเพลงและชื่อเพลงในอัลบั้ม จนกระทั่งเดือนกันยายนปี 2015 พวกเขาได้ประกาศอย่างเป็นทางการถึงอัลบั้มนี้
เมื่อออกวางจำหน่าย อัลบั้มได้รับคำวิจารณ์ไปในทางบวก และขึ้นเป็นอันดับ 1 ทั้งในสหรัฐอเมริกาและสหราชอาณาจักร
เดอะไนน์ทีนเซเวนตีไฟฟ์ (อัลบั้ม)
The 1975 เป็นอัลบั้มชื่อเดียวกับชื่อวง จากเดอะไนน์ทีนเซเวนตีไฟฟ์ วงออลเทอร์นาทิฟร็อกจากประเทศอังกฤษ ออกวางจำหน่ายเมื่อวันที่ 2 กันยายน 2013 และได้อันดับหนึ่งบน UK Albums Chart ในวันที่ 8 กันยายน 2013
ฟุตบอลทีมชาติสหรัฐอาหรับเอมิเรตส์
ฟุตบอลทีมชาติสหรัฐอาหรับเอมิเรตส์ () เป็นทีมฟุตบอลประจำชาติสหรัฐอาหรับเอมิเรตส์ และเป็นสมาชิกของสมาพันธ์ฟุตบอลเอเชีย (เอเอฟซี) อยู่ภายใต้การดูแลของสมาคมฟุตบอลสหรัฐอาหรับเอมิเรตส์ มีสนามเหย้าหลายสนาม อาทิ สนามกีฬาซายิดสปอร์ตซิตี กับสนามกีฬามูฮัมหมัด บิน ซายิด ในอาบูดาบี และสนามกีฬาฮัซซา บิน ซายิด ในอัล ไอน์
เคยเข้าแข่งขันฟุตบอลโลก 1 ครั้ง ในปี 1990 ที่ประเทศอิตาลี แต่แพ้รวดในรอบแบ่งกลุ่ม โดยพ่ายแพ้ให้กับโคลอมเบีย, เยอรมนีตะวันตก และยูโกสลาเวีย แต่ในอีกหลายปีถัดมา ทีมได้ที่สี่ในการแข่งขันเอเชียนคัพ ปี 1992 และรองชนะเลิศในปี 1996 โดยแพ้การยิงลูกโทษ นอกจากนี้พวกเขายังชนะเลิศ กัลฟ์คัพออฟเนชัน 2 ครั้ง ในปี 2007 และ 2013 ล่าสุด พวกเขาได้ที่สามในการแข่งขันเอเชียนคัพ 2015 และจะเป็นเจ้าภาพในครั้งถัดไป
ฉายาที่รู้จักกันโดยทั่วไปคือ "กองทัพชุดขาว" และ "บุตรของซายิด"
ในเดือนตุลาคม ค.ศ. 2012 สมาพันธ์ฟุตบอลเอเชีย (เอเอฟซี) ได้ประกาศข่าวเกี่ยวกับการผ่านเข้ารอบเอเชียนคัพ 2015 ของสหรัฐอาหรับเอมิเรตส์ ซึ่งปรากฏฉายา "ลิงทราย" ในข่าว เกิดกระแสวิพากษ์วิจารณ์เป็นอย่างมาก จนเอเอฟซีต้องออกมาขอโทษเรื่องดังกล่าว
สนามเหย้าหลักที่สำคัญ ได้แก่ สนามกีฬาซายิดสปอร์ตซิตี ในอาบูดาบี นอกจากนี้ พวกเขายังใช้สนามกีฬามูฮัมหมัด บิน ซายิด และสนามกีฬาฮัซซา บิน ซายิด ซึ่งสร้างใหม่ เป็นสนามเหย้ารอง
วันที่ลงแข่ง: 24-29 มีนาคม ค.ศ. 2016 (ฟุตบอลโลก 2018 รอบคัดเลือก โซนเอเชีย)
คู่แข่งขัน:
สโมสรฟุตบอลสุราษฎร์ธานี ซิตี้
สโมสรฟุตบอลสุราษฎร์ธานี ซิตี้ สโมสรฟุตบอลอาชีพในประเทศไทย ตั้งอยู่ที่อำเภอเวียงสระ จังหวัดสุราษฎร์ธานี ปัจจุบันลงแข่งขันในระดับไทยลีก 4 (โซนภาคใต้) ใช้สนามกีฬาเทศบาลตำบลบ้านส้องเป็นสนามเหย้า
ดีนคอร์ต
ดีนคอร์ต () หรือในชื่อปัจจุบันคือ วิตาลิตี้ สเตเดียม (Vitality Stadium) ตามชื่อของสปอนเซอร์ เป็นสนามฟุตบอลในเมืองบอร์นมัท ประเทศอังกฤษ และเป็นสนามเหย้าของสโมสรฟุตบอลบอร์นมัท มีความจุ 11,464 ที่นั่ง ปัจจุบันเป็นสนามที่มีความจุน้อยที่สุดในพรีเมียร์ลีก
การแข่งขันอย่างเป็นทางการของสโมสรฟุตบอลบอร์นมัทที่สนามแห่งนี้ เกิดขึ้นในวันที่ 1 กันยายน ค.ศ.1923 โดยมีผู้ชม 7,000 คน ร่วมเป็นสักขีพยานในการพบกับสโมสรฟุตบอลสวินดอนทาวน์ในศึกฟุตบอลลีกดิวิชั่นสาม โซนภาคใต้ ผลจบด้วยสกอร์ 0-0 แต่ก่อนหน้านี้ สโมสรฟุตบอลบอร์นมัทเป็นที่รู้จักกันในชื่อ สโมสรฟุตบอลบอสคอมบ์ (Boscombe F.C) ซึ่งเป็นสโมสรแรกที่ย้ายเข้ามาใช้สนามแห่งนี้ เมื่อธันวาคม ค.ศ.1910 โดยการแบ่งที่ดินให้ของครอบครัวคูเปอร์-ดีน แต่พื้นที่นั้นเต็มไปด้วยหลุม และก้อนกรวดมากมาย จึงยังไม่พร้อมใช้งาน แต่หลังจากปรับปรุงแล้ว สนามแห่งนี้สามารถจุผูชมได้ 300 ที่นั่ง
สถิติผู้ชมในสนามแห่งนี้มากที่สุดเกิดขึ้นเมื่อวันที่ 2 มีนาคม ค.ศ.1957 ในนัดที่เจอกับสโมสรฟุตบอลแมนเชสเตอร์ยูไนเต็ดในศึก เอฟเอคัพ ผู้ชม 28,799 คน ที่เข้ามาร่วมชมการแข่งขัน, ส่วนสถิติผู้ชมในลีกสูงที่สุดเป็นการแข่งขันที่เจอกับสโมสรฟุตบอลควีนส์ปาร์ค เรนเจอร์ส ด้วยจำนวนผู้ชม 25,495 คน และแพ้ไป 1-0 ส่วนนัดที่ผู้ชมน้อยที่สุดอยู่ที่ 1,873 คน ในแมทช์ที่เสมอกับสโมสรฟุตบอลลินคอล์นไป 2-2
สนามแห่งนี้ถูกปรับปรุงใหม่อีกครั้งในปีค.ศ.2001 โดยพื้นสนามถูกหมุนจากเดิม 90 องศา และย้ายออกห่างจากบ้านเรือนในละแวกนั้น และเพราะการสร้างสนามเสร็จไม่ทันก่อนที่ฤดูกาล 2001-02 จะเริ่ม นั่นทำให้สโมสรฟุตบอลบอร์นมัทต้องย้ายไปเล่นแปดเกมแรกที่สนามอเวนิว ซึ่งใกล้กับเมืองดอร์เชสเตอร์, ดีนคอร์ทเปิดใช้งานอีกครั้งในเกมกับสโมสรฟุตบอลเร็กซ์แฮม ในวันที่ 10 พฤศจิกายนปีเดียวกัน โดยตั้งชื่อตาม สปอนเซอร์ครั้งแรกว่า ฟิตเนตเฟิร์ส สเตเดียม ประกอบด้วยอัฒจันทร์ 3 ด้าน ความจุ 9,600 ที่นั่ง, ในเดือนธันวาคม ปีค.ศ.2005 สโมสรได้ขายสนามในรูปแบบการขายและเช่ากลับกับ London property company Structadene
ในฤดูกาล 2010-11 อัฒจันทร์ทิศใต้ถูกสร้างขึ้นชั่วคราว แต่ถูกถอดออกในช่วงฤดูกาล 2011-12 หลังจากที่ผู้ชมน้อยลง ในเดือนกรกฎาคม ค.ศ.2011 สนามถูกเปลี่ยนชื่ออีกครั้งว่า ซวต สเตเดียม หลังจากขายชื่อสนามให้กับซวต มอเตอร์ กรุ๊ป ต่อมาเมื่อพวกเขาเข้ามา บริหารงานในเดือนกุมภาพันธ์ ค.ศ.2012 ได้เปลี่ยนชื่อสนามอีกครั้งเป็น โกลด์แซนด์ สเตเดียม ในสัญญาสองปี ในช่วงฤดูร้อนปีค.ศ. 2013 อัฒจันทร์ 2,400 ที่นั่ง ถูกสร้างขึ้นจากการที่สโมสรได้เลื่อนชั่นขึ้นสู่ฟุตบอลลีกแชมเปียนชิป
ฮอลโลเวย์
ฮอลโลเวย์ () เป็นเขตหนึ่งในลอนดอนเบอโรออฟอิสลิงตัน ห่างจากคาริงครอส ไปทางทิศเหนือประมาณ ถนนสายสำคัญ ได้แก่ ถนนฮอลโลเวย์ (หรือถนน A1) ฮอลโลเวย์ เป็นย่านที่มีประชากรหนาแน่น และเป็นที่ตั้งของเอมิเรตส์สเตเดียม สนามเหย้าของสโมสรฟุตบอลอาร์เซนอล
สถานีรถไฟใต้ดินที่สำคัญ ได้แก่ สถานีคาเลโดเนียโรด สถานีไฮจ์เบอรีแอนด์อิสลิงตัน สถานีฮอลโลเวย์โรด และสถานีอาร์กเวย์ ส่วนสถานีรถไฟเหนือดินที่สำคัญ ได้แก่ "สถานีรถไฟคาเลโดเนียโรดแอนด์บาร์นเบอรี" "สถานีรถไฟคัมเดนโรด" "สถานีรถไฟไฮจ์เบอรีแอนด์อิสลิงตัน" และ"สถานีรถไฟอัปเปอร์ฮอลโลเวย์"
สถานีรถไฟเดรย์ตันพาร์ก อยู่สุดถนนฮอลโลเวย์ เป็นสถานีรถไฟบนเส้นทางสายนอร์ทเธิร์นซิตี ไฮจ์เบอรีแอนด์อิสลิงตัน เป็นจุดเปลี่ยนเส้นทางที่สำคัญระหว่างรถไฟใต้ดินและเหนือดิน
รางวัลนาฏราช ครั้งที่ 7
รางวัลนาฏราช ครั้งที่ 7 ประจำปี พ.ศ. 2558 เป็นงานประกาศผลรางวัลยอดเยี่ยมด้านวิทยุกระจายเสียงและวิทยุโทรทัศน์ จัดโดยสมาพันธ์สมาคมวิชาชีพวิทยุกระจายเสียงและวิทยุโทรทัศน์ กำหนดการประกาศผลรางวัลในวันอาทิตย์ที่ 12 มิถุนายน พ.ศ. 2559 ณ หอประชุมกองทัพเรือ กรุงเทพมหานคร
ผู้ได้รับรางวัลเน้นตัวหนาละครทั้ง 26 เรื่องต่อไปนี้ ได้รับการเสนอชื่อเข้าชิงรางวัลนาฏราช ครั้งที่ 7
ละครทั้ง 7 เรื่องต่อไปนี้ ได้รับการลงคะแนนเสียงให้เป็นผู้ชนะรางวัลนาฏราช ครั้งที่ 7
คิงอับดุลลอห์สปอร์ตซิตี
คิงอับดุลลอห์สปอร์ตซิตี (อาหรับ: مدينة الملك عبدالله الرياضية) หรือ เดอะชายนิงเจเวล (อาหรับ: الجوهرة المشعة) หรือ เดอะเจเวล (อาหรับ: الجوهرة) เป็นสนามกีฬาอเนกประสงค์ อยู่ห่างเมืองญิดดะฮ์ ไปทางทิศเหนือประมาณ 60 กิโลเมตร ชื่อสนามตั้งชื่อตาม สมเด็จพระราชาธิบดีอับดุลลอห์ พระมหากษัตริย์แห่งราชอาณาจักรซาอุดิอาระเบีย
สนามกีฬาหลัก (สนามกีฬานานาชาติคิงอับดุลลอห์) ใช้จัดแข่งขันฟุตบอล มีความจุ 62,241 ที่นั่ง เป็นสนามที่มีความจุมากเป็นอันดับที่ 2 ของประเทศ รองจากสนามคิงฟาห์ด และเป็นสนามที่มีความจุมากเป็นอันดับที่ 10 ในโลกอาหรับ นอกจากนี้ยังมีสนามที่ใช้จัดแข่งขันกีฬาประเภทอื่น ๆ อีกด้วย
สภาผู้แทนราษฎร (ญี่ปุ่น)
สภาผู้แทนราษฎร (ญี่ปุ่น) () สภาล่าง ของ สภานิติบัญญัติแห่งชาติ ของ ประเทศญี่ปุ่น
เมลวิน แคลวิน
เมลวิน เอลลิส แคลวิน (; 8 เมษายน ค.ศ. 1911 – 8 มกราคม ค.ศ. 1997) เป็นนักชีวเคมีชาวอเมริกัน เกิดในครอบครัวชาวยิวที่เมืองเซนต์พอล รัฐมินนิโซตา เป็นบุตรของเอเลียส แคลวินและโรส เฮอร์วิตซ์ ต่อมาครอบครัวย้ายไปอยู่ที่เมืองดีทรอยต์ แคลวินเรียนที่โรงเรียนเซ็นทรัลไฮสกูลก่อนจะเรียนจบด้านวิทยาศาสตร์ที่วิทยาลัยเหมืองแร่และเทคโนโลยีมิชิแกน (มหาวิทยาลัยเทคโนโลยีมิชิแกนในปัจจุบัน) และเรียนจบปริญญาเอกด้านเคมีจากมหาวิทยาลัยมินนิโซตาในปี ค.ศ. 1935 แคลวินใช้เวลา 4 ปีต่อมาทำงานที่มหาวิทยาลัยแมนเชสเตอร์ ต่อมาแคลวินทำงานที่มหาวิทยาลัยแคลิฟอร์เนีย เบิร์กลีย์และดำรงตำแหน่งศาสตราจารย์ด้านเคมี เขาร่วมงานกับแอนดรูว์ เบนสันและเจมส์ เบสแฮมใช้คาร์บอน-14 ในการศึกษาเส้นทางของคาร์บอนในพืชระหว่างการสังเคราะห์ด้วยแสง โดยเริ่มจากคาร์บอนดูดซึมคาร์บอนไดออกไซด์ก่อนจะเปลี่ยนเป็นคาร์โบไฮเดรตและสารประกอบอินทรีย์อื่น ๆ แคลวิน เบนสันและเบสแฮมแสดงให้เห็นว่าปฏิกิริยาระหว่างแสงอาทิตย์และคลอโรฟิลล์ช่วยในการผลิตสารประกอบอินทรีย์ ไม่ใช่คาร์บอนไดออกไซด์อย่างที่เชื่อกัน จากผลงานนี้ทำให้แคลวินได้รับรางวัลโนเบลสาขาเคมีในปี ค.ศ. 1961 สองปีต่อมาแคลวินดำรงตำแหน่งศาสตราจารย์ด้านอณูชีววิทยาและร่วมก่อตั้งห้องปฏิบัติการรังสีเบิร์กลีย์ ก่อนจะเกษียณในปี ค.ศ. 1980 แคลวินศึกษาพืชน้ำมันเพื่อใช้เป็นพลังงานทดแทน
ด้านชีวิตส่วนตัว แคลวินแต่งงานกับมารี เจเนวีฟ เจมเทการ์ดในปี ค.ศ. 1942 มีบุตรด้วยกัน 3 คน แคลวินเสียชีวิตด้วยภาวะหัวใจล้มเหลวในปี ค.ศ. 1997
จอร์จ ซี. สกอตต์
จอร์จ แคมป์เบลล์ สกอตต์ (; 18 ตุลาคม 1927 – 22 กันยายน 1999) เป็นนักแสดง ผู้กำกับ และโปรดิวเซอร์ชาวอเมริกัน เกิดที่เมืองไวส์ รัฐเวอร์จิเนีย เป็นบุตรชายของจอร์จ สกอตต์ ดิวอี และ เฮเลนา อักเนส สกอตต์เข้าเรียนที่โรงเรียนเรดฟอร์ดไฮสกูล และเรียนจบในระดับปริญญาตรีที่มหาวิทยาลัยมิสซูรี-โคลัมเบีย เอกสื่อสารมวลชนในปี ค.ศ. 1953 เขามีชื่อเสียงครั้งแรกจากบทบาทพลเอกจอร์จ เอส. แพตตัน ในภาพยนตร์เรื่อง "Patton" ทำให้เขาได้รับรางวัลลูกโลกทองคำในสาขานักแสดงนำชายยอดเยี่ยม ประเภทดราม่า เขายังเป็นคนแรกที่ปฎิเสธรางวัลออสการ์และจะไม่ไปร่วมงานดังกล่าว โดยสกอตต์ให้เหตุผลว่าการเมืองที่เกี่ยวพันกับออสการ์นั้นโหดร้าย แต่ปรากฏว่าเขาได้รับรางวัลในสาขานักแสดงนำชายยอดเยี่ยม ทำให้โปรดิวเซอร์หนังจึงต้องขึ้นรับรางวัลแทน สกอตต์มีผลงานการแสดงภาพยนตร์ 64 เรื่อง ระหว่างปี 1958–1999 และได้รับการเสนอชื่อเข้าชิงรางวัลออสการ์ 4 ครั้ง, เสนอชื่อเข้าชิงรางวัลลูกโลกทองคำ 5 ครั้ง, เสนอชื่อเข้าชิงรางวัลเอ็มมี 8 ครั้ง และเสนอชื่อเข้าชิงรางวัลแบฟตา 3 ครั้ง
ด้านชีวิตส่วนตัว สกอตต์แต่งงานทั้งหมดห้าครั้งโดยครั้งแรกแต่งงานกับแคโรลีน ฮิวจ์ มีบุตรด้วยกันหนึ่งคน ชื่อวิกตอเรีย ครั้งที่สองกับแพทริเซีย รีด มีบุตรด้วยกันสองคน ชื่อ แมทธิว และ เดวอน ครั้งที่สามเขาแต่งงานกับนักแสดงชาวแคนาดา คอลลีน ดิวเฮิสท์ มีบุตรด้วยกันสองคน ชื่อ แคมป์เบลล์ และ อเล็กซานเดอร์ ต่อมาพวกเขาหย่าร้างกันในปี ค.ศ. 1965 หลังใช้ชีวิตร่วมกันห้าปี ในปี ค.ศ. 1967 เขาแต่งงานกับคอลลีนอีกครั้งเป็นครั้งที่สี่ ครั้งที่ห้าสกอตต์แต่งงานกับนักแสดงชาวอเมริกัน ทริช แวน เดเวียร์ พวกเขาใช้ชีวิตร่วมกันจนสกอตต์เสียชีวิตในวันที่ 22 กันยายน ค.ศ. 1999 ด้วยอาการท่อเลือดแดงส่วนท้องโป่งพอง
นาโออากิ อาโอยามะ
นาโออากิ อาโอยามะ () เกิดเมื่อวันที่ 18 กรกฎาคม พ.ศ. 2529 ในเมืองอิจิโนมิยะ จังหวัดไอจิ ประเทศญี่ปุ่น เป็นนักฟุตบอลชาวญี่ปุ่น ปัจจุบันได้ลงเล่นให้กับสโมสรฟุตบอลเอสซีจี เมืองทอง ยูไนเต็ด หลังจากเขาได้เรียนจบชั้นมัธยมปลายในปี พ.ศ. 2547 อาโอยามะได้เซ็นสัญญาในการเล่นฟุตบอลอาชีพกับชิมิซุ เอส-พัลส์ ในปีต่อมา และเป็นตัวหลักของสโมสรในเวลาถัดมา
เตาแสงอาทิตย์
เตาแสงอาทิตย์ หรือเตาสุริยะ ()
เป็นอุปกรณ์ให้ความร้อนในการหูงต้มอาหาร ซึ่งใช้พลังงานโดยตรงจากแสงแดด,
โดยทั่วไปจะประกอบด้วยแผ่นสะท้อนแสงโค้งมันวาวขนาดใหญ่ (บางแบบจะรูปทรงคล้ายจานดาวเทียม)
เพื่อใช้สะท้อนแสงแดดไปรวมกันตรงจุดที่วางภาชนะหูงต้มจนเกิดเป็นความร้อนสูง ทำให้อาหารสุก,
และบางชนิดจะมีการครอบปิดส่วนวางภาชะด้วยแก้ว เพื่อไม่ให้รังสีความร้อนสะท้อนกลับออกมาภายนอก
เนื่องจากเตาแสงอาทิตย์ไม่มีการใช้เชื้อเพลิง ทำให้แทบไม่มีค่าใช้จ่าย,
จึงใช้กันอย่างแพร่หลายในประเทศยากจนและในกิจการขององค์กรสาธารณกุศลต่างๆ
แต่มีข้อจำกัดที่ต้องใช้เวลาหูงต้มนานกว่าเตาปกติ และไม่สามารถหูงต้มได้หากไม่มีแดด
พฤษภาคม พ.ศ. 2559
พฤษภาคม พ.ศ. 2559 เป็นเดือนที่ 5 ของปี พ.ศ. 2559 วันแรกของเดือนเป็นวันอาทิตย์ วันสุดท้ายของเดือนเป็นวันอังคาร
วันรำลึกแรงงานสากล
วันรำลึกแรงงานสากล () จัดขึ้นทั่วโลกในวันที่ 28 เมษายนของทุกปี เป็นวันรำลึกถึงแรงงานทั่วโลกซึ่งถูกฆ่า การถูกเลิกจ้าง การได้รับบาดเจ็บ หรือถูกกระทำในทางที่ไม่ดี
วันรำลึกแรงงานสากล เป็นโอกาสที่จะเน้นเกี่ยวกับธรรมชาติที่ป้องกันได้ของเหตุการณ์ที่มักเกิดขึ้นมากที่สุดในที่ทำงานต่าง ๆ และความเจ็บไข้ได้ป่วยของแรงงาน เพื่อเป็นการรณรงค์และส่งเสริมองค์กรสหภาพแรงงานให้มีการปรับปรุงเกี่ยวกับความปลอดภัยในที่ทำงาน โดยคำขวัญของวันนี้คือ "Remember the dead – Fight for the living." (รำลึกถึงแรงงานที่เสียชีวิตไปแล้ว – สู้เพื่อให้มีชีวิตอยู่ต่อได้)
โรนัลด์ แมคโดนัลด์
โรนัลด์ แมคโดนัลด์ () เป็นตัวตลกซึ่งถูกใช้เป็นมาสคอตหลักของแมคโดนัลด์ ในโฆษณาโทรทัศน์ ตัวตลกตัวนี้จะอาศัยอยู่ในโลกจินตนาการที่ชื่อว่าแมคโดนัลด์แลนด์ และมักจะออกผจญภัยกับเพื่อนของเขา เมเยอร์ แมคชีส, แฮมเบอร์กลาร์, ไกรเมซ, เบอร์ดี้ เดอะ เออร์ลี เบิร์ด และ เดอะ ฟราย คิดส์ หลังจากที่เมื่อไม่กี่ปีที่ผ่านมา รายการโทรทัศน์ที่เกี่ยวกับแมคโดนัลด์แลนด์ได้หยุดผลิตลง โรนัลด์ก็หันมามีปฏิกิริยากับเด็ก ๆ ในชีวิตประจำวันของเขาแทน
มีนักแสดงนับร้อยที่แสดงเป็นโรนัลด์ แมคโดนัลด์ตามร้านอาหารและงานต่าง ๆ แต่อย่างไรก็ตาม บริษัทใช้นักแสดงเพียงหนึ่งคนเท่านั้นในการเล่นบทบาทของโรนัลด์ในโฆษณาโทรทัศน์ โดยนักแสดงที่แสดงเป็นโรนัลด์ แมคโดนัลด์ มีดังต่อไปนี้ชื่อ "โรนัลด์ แมคโดนัลด์" ในรูปแบบต่าง ๆ รวมถึงชุด หน้าตาตัวตลก อุปนิสัยต่าง ๆ ของโรนัลด์ แมคโดนัลด์ทั้งหมด เป็นเครื่องหมายการค้าจดทะเบียนของแมคโดนัลด์
ในประเทศไทย โรนัลด์ แมคโดนัลด์จะต้อนรับลูกค้าในลักษณะไหว้ เพื่อให้สอดคล้องกับวัฒนธรรมของไทย โดยมาสคอตในลักษณะไหว้นี้ ถูกกำหนดขึ้นเมื่อปี พ.ศ.​ 2545 โดยแฟรนไชส์ของแมคโดนัลด์ในประเทศไทยที่ชื่อว่า แมคไทย
สำหรับในประเทศจีนนั้น เพื่อเป็นการเคารพโรนัลด์ แมคโดนัลด์ในฐานะผู้ใหญ่ เด็ก ๆ จึงเรียกเขาว่า 麦当劳叔叔 (ลุงแมค)
ในประเทศญี่ปุ่น โรนัลด์ แมคโดนัลด์ถูกเรียกว่าโดนัลด์ แมคโดนัลด์ เนื่องจากว่าเสียง "r" ที่ชัดเจนในภาษาอังกฤษไม่มีในภาษาญี่ปุ่น
สนามกีฬาซายิดสปอตส์ซิตี
สนามกีฬาซายิดสปอตส์ซิตี () เป็นสนามกีฬาขนาดใหญ่ในย่านซายิดสปอตส์ซิตี อาบูดาบี สหรัฐอาหรับเอมิเรตส์ เป็นสนามที่ใหญ่ที่สุดในประเทศ มีความจุกว่า 43,000 ที่นั่ง สนามแห่งนี้ยังปรากฏอยู่บนธนบัตร 200 ดิรฮัมอีกด้วย
สนามเปิดใช้งานในปี ค.ศ. 1979 และได้ปรับปรุง เพิ่มสิ่งอำนวยความสะดวก เทคโนโลยีใหม่ ๆ เพื่อรองรับการแข่งขันระดับนานาชาติ
สนามกีฬาแห่งนี้มักใช้จัดงานแข่งขันสำคัญต่าง ๆ เช่น เอเชียนคัพ 1996 รอบชิงชนะเลิศ ระหว่างสหรัฐอาหรับเอมิเรตส์ กับซาอุดีอาระเบีย (ซาอุดีอาระเบียชนะด้วยการยิงลูกโทษ), กัลฟ์คัพออฟเนชันส์ 2007 รอบชิงชนะเลิศ ระหว่างสหรัฐอาหรับเอมิเรตส์ กับโอมาน, ฟุตบอลชิงแชมป์สโมสรโลก 2009 และ 2010 รอบรองชนะเลิศและชิงชนะเลิศ และจะใช้จัดงานฟุตบอลชิงแชมป์สโมสรโลก 2017 กับ 2018 และเอเชียนคัพ 2019 ในอนาคต
รายชื่อตอนในดราก้อนบอล Z
นี่คือรายชื่อตอนในดราก้อนบอล Z
ออสโวบอจเดนี
ออสโวบอจเดนี (, , , )
เป็นภาพยนตร์อิงประวัติศาสตร์ของสหภาพโซเวียต กำกับโดยยูรี โอเซรอฟ "ออสโวบอจเดนี" เป็นภาพยนตร์ร่วมมือกันระหว่าง สหภาพโซเวียต, เยอรมนีตะวันออก, โปแลนด์, อิตาลี และ ยูโกสวาเวีย โดยภาพยนตร์นี้จะเล่าเรืองเกียวกับสงครามโลกครั้งที่สอง โดยจะเล่าเรื่องราวเกียวกับยุทธการที่คูสค์, ปฏิบัติการบากราติออน, การรุกวิสตูลา-โอเดอร์ และ ยุทธการที่เบอร์ลิน
ภาพยนตร์นี้เป็นภาพยนตร์ชุดมีทั้งหมด 5 ภาค
(รัสเซีย) 
 (โปแลนด์) 
 (เยอรมนีตะวันออก)
เอเชียนคัพ 2007 รอบชิงชนะเลิศ
เอเชียนคัพ 2007 รอบชิงชนะเลิศ เป็นการแข่งขันฟุตบอลนัดหนึ่งในวันที่ 29 กรกฎาคม ค.ศ. 2007 ณ เกลอรา บังการ์โน สเตเดียม ในจาการ์ตา ประเทศอินโดนีเซีย เพื่อหาทีมชนะเลิศในเอเชียนคัพ 2007 โดยอิรัก เอาชนะซาอุดีอาระเบีย ด้วยประตู 1–0 จากยูนิส มะห์มูด ในนาทีที่ 73 ชัยชนะครั้งนี้ ทำให้อิรักคว้าแชมป์เอเชียนคัพมาครองได้เป็นครั้งแรกในประวัติศาสตร์ และเป็นเกมที่ถูกยกย่องให้เป็น "เทพนิยาย" อีกเรื่องหนึ่ง ส่งผลให้อิรักได้เข้าแข่งขันในรายการฟีฟ่าคอนเฟเดอเรชันส์คัพ 2009 ณ ประเทศแอฟริกาใต้
โลนเนอเกอ สลุเจิส
โลนเนอเกอ สลุเจิส (; 15 พฤศจิกายน ค.ศ. 1990) เป็นนักวอลเลย์บอลหญิงของทีมชาติเนเธอร์แลนด์ เธอทำหน้าที่ในตำแหน่งตัวตีด้านนอก
มิสไทยแลนด์เวิลด์ 2559
มิสไทยแลนด์เวิลด์ 2559 โดยเปิดรับสมัครในวันที่ 21 เมษายน - 24 เมษายน พ.ศ. 2559 ดำเนินการประกวด และทำกิจกรรมที่ จังหวัดภูเก็ต และประกวดรอบตัดสินในวันที่ 28 พฤษภาคม พ.ศ. 2559 ณ ห้องแกรนด์ บอลรูม โรงแรมแกรนด์ ไฮแอท เอราวัณ กรุงเทพ โดย สถานีวิทยุโทรทัศน์ไทยทีวีสีช่อง 3 ดำเนินการถ่ายทอดการประกวด
รอเบิร์ต เจ็นคินสัน เอิร์ลที่ 2 แห่งลิเวอร์พูล
รอเบิร์ต แบงก์ส เจนคินสัน เอิร์ลที่ 2 แห่งลิเวอร์พูล () เป็นนักการเมืองชาวอังกฤษ เขาเป็นนายกรัฐมนตรีที่อายุน้อยที่สุดและดำรงตำแหน่งยาวนานที่สุดของอังกฤษ ในช่วงที่เป็นนายกรัฐมนตรี เขาใช้มาตรการอดกลั้นที่สุดในการรักษาความสงบเรียบร้อยภายในประเทศในช่วงการจลาจลในปี 1819 เขาร่วมมืออย่างละมุนละม่อมกับเจ้าชายจอร์จ ผู้สำเร็จราชการแผ่นดินแทนพระเจ้าจอร์จที่ 3 ที่ไม่สามารถออกว่าราชการ ในการประคับประคองสถานการณ์ในประเทศให้ผ่านพ้นไปได้
เหตุการณ์สำคัญในช่วงที่เขาเป็นนายกรัฐมนตรี คือการทำสงครามกับสหรัฐอเมริกา ในปี 1812, สงครามสหสัมพันธมิตรครั้งที่หกและครั้งที่เจ็ดเพื่อต่อต้านการเรืองอำนาจของจักรวรรดิฝรั่งเศส การแถลงสรุปผลสงครามนโปเลียนในการประชุมใหญ่แห่งเวียนนา, การออกกฎหมายข้าวโพด, การสังหารหมู่ที่ปีเตอร์ลู และเริ่มการเลิกกีดกันชาวคาทอลิก
เขาเกิดในตระกูลขุนนาง เป็นบุตรของชาลล์ เจ็นคินสัน (ต่อมาได้เป็นเอิร์ลแห่งลิเวอร์พูล) ที่ปรึกษาในพระเจ้าจอร์จที่ 3 มารดาของเขาคือ อเมเลีย วัตต์ บุตรสาวของวิลเลียม วัตต์ เจ้าหน้าที่อาวุโสในบริษัทอินเดียตะวันออก มารดาของเขาตายหลังเขาเกิดได้หนึ่งเดือน
เส้นเมริเดียนที่ 113 องศาตะวันออก
เส้นเมริเดียนที่ 113 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปเอเชีย มหาสมุทรอินเดีย ออสตราเลเซีย มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 113 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 69 องศาตะวันตก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 112 องศาตะวันออกลากผ่านพื้นที่ดังนี้:
วังชุก นัมเกล
วังชุก เทนซิง นัมเกล (ภาษาสิกขิม: དབང་ཕྱུག་བསྟན་འཛིན་རྣམ་རྒྱལ་; Wylie: "dbang-phyug bstan-'dzin rnam-rgyal") (เกิด 1 เมษายน ค.ศ. 1953) เป็นลูกชายลำดับที่สองของ ปัลเดน โทนดัพ นัมเกล แห่งรัฐสิกขิม จบการศึกษาที่ แฮร์โร นอกจากนี้เขายังเป็นรัชทายาทสมมุคิแห่งราชวงศ์นัทเกล
กุสตาโบ เปเรซ เอร์นันเดซ
นักสู้ครูใหญ่ กุสตาโบ เปเรซ () มีชื่อจริงคือ กุสตาโบ เปเรซ เอร์นันเดซ เป็นผู้ฝึกสอนมวยไทยทั้งมวยไทยโบราณ, มวยไทย และมวยไทยเลิศฤทธิ์ อย่างเป็นทางการในประเทศเม็กซิโก ที่ประสบความสำเร็จในการเผยแพร่ความรู้ในทวีปอเมริกากลาง และอเมริกาใต้
ครูกุสตาโบ เปเรซ เป็นผู้ฝึกสอนมวยไทยโบราณที่มีความโดดเด่น และเป็นที่ปรึกษาด้านศิลปะมวยไทย ให้แก่สภาศิลปะการต่อสู้แบบผสมแห่งละตินอเมริกา
ในปี ค.ศ. 2011 เขายังทำหน้าที่เป็นโปรโมเตอร์มวยไทย เมื่อครั้งที่ฟรังกี "หนุมาน" ราโมส เข้าแข่งขันชิงแชมป์มวยไทยคู่เอก ของมวยไทยสภามวยโลก
ด้านกิจกรรมการกุศล ในปี ค.ศ. 2015 เขาได้จัดงานสัมมนามวยไทยขึ้น เพื่อนำรายได้ทั้งหมดไปบริจาคให้แก่ผู้ป่วยโรคมะเร็ง
แรงยกทางอากาศพลศาสตร์
แรงยก () คือแรงทางอากาศพลศาสตร์ (Aerodynamic force) ชนิดหนึ่ง ที่ทำให้เครื่องบินสามารถลอยบนอากาศได้
แรงยกของเครื่องบินเกิดจากผลของมุมปะทะของปีกที่ติดตั้งกับลำตัวเครื่องบิน และผลของความแตกต่างของความดันที่กระทำที่พื้นผิวของปีกเครื่องบินด้านบนและด้านล่าง ในขณะบิน พื้นผิวของปีกเครื่องบินด้านบนจะมีความดันกระทำต่ำกว่าพื้นผิวของปีกเครื่องบินด้านล่าง ความดันที่กระทำกระจายตัวอยู่บนพื้นผิวดังกล่าวจะสร้างแรงกระทำลงบนพื้นผิวนั้นๆ เมื่อพื้นผิวด้านล่างมีความดันกระทำสูงกกว่า จึงมีแรงกระทำเกิดขึ้นสูงกว่าที่พื้นผิวด้านบน และแรงยกคือผลต่างที่เหลืออยู่ของแรงทั้งสอง ซึ่งสามารถใช้หลักการเรื่องของไหลของเบอนูลลี และกฎของนิวตัน มาอธิบายกลไกการเกิดแรงยกได้
สาเหตุที่พื้นผิวด้านล่างของปีกและพื้นผิวด้านบนของปีกมีความดันกระทำไม่เท่ากันนั้น เป็นเพราะความเร็วของอากาศที่ไหลผ่านพื้นผิวทั้งสองฝั่งนั้นมีค่าไม่เท่ากัน ซึ่งการออกแบบรูปร่าง รูปทรงของปีก รวมทั้งมุมปะทะของการติดตั้งปีกเข้ากับลำตัวเครื่องบิน เป็นปัจจัยสำคัญในการทำให้เกิดปรากฏการนี้
การที่เครื่องบินจะลอยได้นั้น แรงยก ที่มีทิศทางยกลำตัวเครื่องบินขึ้นนั้น ต้องมีขนาดมากกว่าแรงกระทำทั้งหมดที่มีทิศทางตรงกันข้าม หรือทิศทางลงสู่พื้น ซึ่งแรงกระทำดังกล่าวได้แก่ น้ำหนักของเครื่องบิน และแรงกระทำทางอากาศพลศาสตร์ และแรงอื่นๆ
ชาลส์ วัตสัน-เว็นท์เวิร์ธ มาร์ควิสที่ 2 แห่งร็อกกิงแฮม
ชาลส์ วัตสัน-เว็นท์เวิร์ธ มาสวิสที่ 2 แห่งร็อกกิงแฮม () เป็นนักการเมืองและรัฐบุรุษชาวอังกฤษ เขาได้ดำรงตำแหน่งนายกรัฐมนตรีสองวาระ แต่ละวาระดำรงตำแหน่งสั้นๆ เนื่องจากเป็นนายกรัฐมนตรีในช่วงเวลาสั้นๆ จึงไม่ได้มีผลงานโดดเด่นในตำแหน่งนี้ซักเท่าไหร่ เขายังเป็นผู้อุปถัมภ์และผู้นำของของพรรควิก
อาเรียล ฟรันซิสโก โรดรีเกซ
อาเรียล ฟรันซิสโก โรดรีเกซ อารายา () หรือ อาเรียล โรดรีเกซ เกิดเมื่อวันที่ 27 กันยายน พ.ศ. 2532 ในซานโฮเซ ประเทศคอสตาริกา เป็นนักฟุตบอลชาวคอสตาริกา ปัจจุบันได้ลงเล่นให้กับสโมสรฟุตบอลพีทีที ระยอง ในไทยลีก
ไลอ้อนแอร์
ไลอ้อนแอร์ () เป็นสายการบินราคาประหยัดสัญชาติอินโดนีเชีย มีฐานการบินอยู่ที่จาการ์ตา เป็นสายการบินที่ใหญ่เป็นอันดับสองของประเทศ มีจุดหมายปลายทางถึง 79 แห่งในประเทศอินโดนีเซีย, สิงคโปร์, มาเลเซีย, เวียดนาม, ซาอุดีอาระเบีย, จีน และฮ่องกง
ก่อตั้งในปี ค.ศ. 1999 เป็นสายการบินที่เติบโตเร็วมาก มีเครื่องบินมากถึง 100 ลำ และสั่งซื้อไปถึง 500 ลำ มีสถิติการสั่งซื้อเครื่องบินมหาศาล อาทิ ใช้เงิน 24 พันล้านดอลลาร์ ซื้อเครื่องบินแอร์บัส เอ320 จำนวน 234 ลำ และใช้เงิน 22.4 พันล้านดอลลาร์ ซื้อเครื่องบินโบอิง 230 ลำ แต่กระนั้น เที่ยวบินกลับล่าช้า (ดีเลย์) บ่อยครั้งในอินโดนีเซีย จึงได้รับการวิจารณ์ในแง่ลบอยู่บ่อยครั้งเช่นกัน
สายการบินมีจุดหมายปลายทาง 120 แห่ง แบ่งเป็น ภายในประเทศ 100 แห่ง ภายนอกประเทศ 20 แห่ง
อายุขัยของฝูงบินโดยเฉลี่ยเท่ากับ 5.1 ปี
การเลือกตั้งสมาชิกรัฐสภาเกาหลีเหนือ พ.ศ. 2546
การเลือกตั้งสมาชิกสภาแห่งชาติ เกิดขึ้นที่ประเทศเกาหลีเหนือ เมื่อวันที่ 3 สิงหาคม พ.ศ. 2544 ผลปรากฏว่า พรรคแรงงานแห่งเกาหลีโดย คิม จ็อง-อิล ได้รับชัยชนะด้วยจำนวน 687 ที่นั่ง จาก 687 ที่นั่ง
โรงเรียน อบจ.เมืองภูเก็ต
โรงเรียนเมืองภูเก็ตเดิมมีชื่อว่า “โรงเรียนประชาบาลฉลอง 3 (ห้าแยกวิทยา)” เปิดทำการสอน เมื่อวันที่ 15 สิงหาคม 2480 โดยพระยาอุปรธานีศรีโขมสาครเขตเป็นประธานในพิธี เปิดเรียนตั้งแต่ชั้นประถมศึกษาปีที่ 1- 4 นายฮู่ แซ่หลิม ได้บริจาคที่ดิน จำนวน 10 ไร่ 1 งาน 39 ตารางวา ตามโฉนดเลขที่ 3908 ลงวันที่ 29 สิงหาคม 2494 ทางราชการได้คิดค่าตอบแทน ให้เป็นเงิน 1,200 บาท แต่นายฮู่ แซ่หลิม ได้บริจาค สมทบทุนสร้างอาคารเรียน 500 บาท เป็นอาคารเรียนขนาด 5.50 X 36 เมตร มี 4 ห้องเรียน ห้องประชุม 
(รื้อถอนแล้ว) ต่อมาทางราชการได้จัดสรรงบประมาณให้ 100,000 บาท สร้างอาคารเรียนอาคารแบบ 
ป.1 ก ขนาด 8 X 36 เมตร 4 ห้องเรียน (รื้อถอนแล้วสร้างอาคารเรียนแบบ 015) และได้เปลี่ยนชื่อจากโรงเรียนประชาบาลฉลอง 3 
เป็น “โรงเรียนห้าแยกวิทยา”
ต่อมาในปี พ.ศ. 2499 ทางราชการเล็งเห็นว่าการศึกษาของเยาวชนจบชั้นประถมศึกษาปีที่ 4ยังไม่เพียงพอ จึงได้จัดตั้งมัธยมสามัญศึกษาขึ้นจนถึงชั้นมัธยมศึกษาปีที่ 3 เพื่อปูพื้นฐานไปเรียนต่อ มัธยมสามัญถึงชั้นมัธยมศึกษาปีที่ 6 แต่ไม่มีอาคารเป็นเอกเทศ จึงได้อาศัยอาคารเรียนของโรงเรียนวัดเทพนิมิตรเป็นที่เรียน
ชั่วคราว แต่โรงเรียนวัดเทพนิมิตรอยู่ใกล้ตัวเมืองมาก จึงได้ย้ายมาประจวบเหมาะกับทางโรงเรียนได้รับงบประมาณก่อสร้างอาคารเรียน ณ โรงเรียนห้าแยกวิทยาเมื่อ พ.ศ.2502 โดยให้ครูใหญ่ดูแลทั้งประถมศึกษาและมัธยมศึกษา และได้เปลี่ยนชื่อจากโรงเรียนห้าแยกวิทยาเป็น โรงเรียนเมืองภูเก็ต เมื่อวันที่ 14 เมษายน 2503
ต่อมาปี พ.ศ.2504 ทางราชการได้ขยายการศึกษาภาคบังคับถึงชั้นประถมศึกษาปีที่ 7โรงเรียนเมืองภูเก็ตจึงได้เปลี่ยนจากชั้นมัธยมศึกษาปีที่ 1,2,3 เป็นชั้นประถมศึกษาปีที่ 5,6,7ตามลำดับ ในปีการศึกษา 2534 ได้รับอนุญาตให้เปิดการสอนชั้นมัธยมศึกษาตอนต้นตามโครงการขยายโอกาสของสำนักงานคณะกรรมการการประถมศึกษาแห่งชาติโดยมีนักเรียนสมัครเข้าเรียน จำนวน 41 คน จนกระทั่งในปัจจุบันเปิดทำการสอนตั้งแต่ชั้นอนุบาลปีที่ 1 ถึงชั้นมัธยมศึกษาปีที่ 3 และมีนักเรียนจบชั้นมัธยมศึกษาปีที่ 3 รุ่นแรกในปีการศึกษา 2536 ปีการศึกษา 2548 โรงเรียนได้ทำบันทึกข้อตกลง การจัดการศึกษาร่วมกับองค์การบริหาร
ส่วนจังหวัดภูเก็ต ในการจัดการเรียนการสอนที่เน้น วิทยาศาสตร์ - คณิตศาสตร์ ในชั้นประถมศึกษาปีที่ 4 จำนวน 1 ห้อง 
และชั้นมัธยมศึกษาปีที่ 1จำนวน 2 ห้อง ได้ดำเนินการถ่ายโอนเข้าสังกัด องค์การบริหารส่วนจังหวัดภูเก็ต รายละเอียดดังนี้
- วันที่ 21 ธันวาคม 2549 สำนักงานเขตพื้นที่การศึกษาภูเก็ตได้ถ่ายโอนภารกิจการจัดการศึกษาให้กับองค์การบริหารส่วนจังหวัดภูเก็ต
- วันที่ 16 เมษายน 2550 สำนักงานเขตพื้นที่การศึกษาภูเก็ตได้ถ่ายโอนบุคลากรทางการศึกษาให้กับ องค์การบริหารส่วนจังหวัดภูเก็ต 
- วันที่ 18 พฤษภาคม 2550 สำนักงานเขตพื้นที่การศึกษาภูเก็ตส่งมอบทรัพย์สินให้องค์การบริหาร      ส่วนจังหวัดภูเก็ต 
ปีการศึกษา 2550 โรงเรียน อบจ.เมืองภูเก็ต ได้ขยายชั้นเรียนที่เน้นวิทยาศาสตร์ -คณิตศาสตร์เพิ่มขึ้นอีก 
1 ห้อง เรียน ในระดับช่วงชั้นที่ 4 ( ม.4 ) จนกระทั่งปัจจุบันมีนักเรียนจบระดับชั้น ม.6
ไปแล้ว 2 รุ่น ในปีการศึกษา 2552 และ 2553 และได้เข้าศึกษาต่อในระดับมหาวิทยาลัยทุกคน
อายู กานี
อายู เล็ซตารี ปูตรี กานี () คือนางแบบแฟชั่นชาวอินโดนีเซีย และเป็นผู้เข้าแข่งขันที่ได้รับตำแหน่งชนะเลิศในฤดูกาลที่ 3 ของรายการเอเชีย เน็กซ์ ท็อป โมเดล
อันเนอ เบยส์
อันเนอ เบยส์ (; 2 ธันวาคม ค.ศ. 1991) เป็นนักวอลเลย์บอลหญิงชาวดัตช์ เธอเล่นในตำแหน่งตัวตีด้านนอกให้กับทีมชาติเนเธอร์แลนด์
ในปี ค.ศ. 2009 เธอได้รับเลือกให้เป็นตัวแทนทีมชาติเนเธอร์แลนด์
ในปี ค.ศ. 2015 ในการแข่งขันมงเทรอวอลเลย์มาสเตอรส์ เธอได้รับรางวัลตัวตบหัวเสายอดเยี่ยม เมื่อเดือนกรกฎาคมในปีเดียวกัน เธอได้มีส่วนร่วมในการคว้าแชมป์ของวอลเลย์บอลเวิลด์กรังด์ปรีซ์ 2015 ดิวิชัน 2 ในการแข่งขันชิงแชมป์ยุโรปในเดือนตุลาคมของปีเดียวกัน เธอได้เป็นผู้มีส่วนสำคัญในการพาทีมเข้ารับรางวัลเหรียญเงิน และเธอยังได้รับรางวัลตัวตบหัวเสายอดเยี่ยม
เปปเปอร์ (หุ่นยนต์)
เปปเปอร์ () เป็นหุ่นยนต์ฮิวมานอยด์ที่ผลิตโดยแอลเดบาแรน โรบอติกส์และซอฟต์แบงก์ โมบายล์ ซึ่งออกแบบมาให้สามารถอ่านอารมณ์ของผู้คนได้ ซึ่งถูกเปิดตัวเมื่อวันที่ 5 มิถุนายน พ.ศ. 2557 และจากนั้นอีกหนึ่งวันต่อมา มันถูกเอามาแสดงที่ร้านโทรศัพท์มือถือซอฟต์แบงก์สาขาต่าง ๆ ในประเทศญี่ปุ่น โดยมีการวางแผนไว้ว่า จะวางจำหน่ายเปปเปอร์ในเดือนกุมภาพันธ์ พ.ศ. 2558 ในราคาสุด 198,000 เยน (ประมาณ 64,660 บาท) ที่ร้านค้าซอฟต์แบงก์ โมบายล์ในประเทศญี่ปุ่น
ส่วนศีรษะของหุ่นยนต์จะมีไมโครโฟนติดตั้งไว้อยู่ 4 ตัว และกล้องคมชัดสูงติดตั้งไว้อยู่ 2 ตัว (ในส่วนปากและส่วนหน้าผาก) และมีเซนเซอร์ตรวจจับความลึกสามมิติ (อยู่ด้านหลังของตา) และยังมีไจโรสโคปในส่วนของเนื้อตัวและเซนเซอร์ตรวจจับการสัมผัสในส่วนหัวและส่วนมือด้วย
เปปเปอร์ไม่ใช่หุ่นยนต์ที่สำหรับใช้งานภายในบ้าน แต่เปปเปอร์นั้น ตั้งใจจะ "ทำให้ผู้คนมีความสุข" รวมทั้งชอบเล่นกับผู้คน และทำความรู้จักผู้คนในโลกภายนอกด้วย โดยผู้สร้างเปปเปอร์หวังว่าเหล่านักพัฒนาหุ่นยนต์อิสระจะสร้างคอนเทนต์ใหม่ เพื่อให้นำมาใช้กับเปปเปอร์ได้
เจาะเวลาผ่าความถี่ฆ่า
เจาะเวลาผ่าความถี่ฆ่า () เป็นภาพยนตร์อเมริกันในปี ค.ศ. 2000 แนวไซไฟ ระทึกขวัญ ดราม่า กำกับและอำนวยการสร้างโดย เกรกอรี ฮอบลิท เขียนบทโดย โทบี เอมเมอริค นำแสดงโดย เดนนิส เควด และ จิม คาวีเซล โดยเป็นเรื่องราวเกี่ยวกับจอห์น ซัลลิแวน ที่พบเครื่องวิทยุที่พ่อของเขาให้ไว้ก่อนเสียชีวิตภายในบ้าน จอห์นได้คุยกับพ่อของเขาเมื่อครั้งยังมีชีวิตอยู่ ผ่านทางคลื่นวิทยุที่บังเอิญย้อนเวลากลับจากปี 1999 ไปในปี 1969 โดยจอห์นพยายามเปลี่ยนอดีตให้พ่อของเขารอดชีวิตจากอุบัติเหตุ แต่ทุกครั้งที่พ่อของเขาเปลี่ยนบางอย่างในมิติ จอห์นก็ได้พบว่ามันส่งผลต่อมิติของเขาด้วย ขณะเดียวกันการเปลี่ยนแปลงอดีตก่อให้เกิดโศกนาฏกรรมตามมามากมาย
ภาพยนตร์ได้รับเสียงวิจารณ์ที่ดี การถ่ายทำภาพยนตร์เรื่องนี้ ถูกถ่ายทำในโตรอนโตและนิวยอร์กซิตี
ประเทศไทยใน พ.ศ. 2557
เหตุการณ์ที่เกิดขึ้นใน พ.ศ. 2557 (ค.ศ. 2014) ในประเทศไทย
ประเทศไทยใน พ.ศ. 2556
เหตุการณ์ที่เกิดขึ้นใน พ.ศ. 2556 (ค.ศ. 2013) ในประเทศไทย
ริยาฎ มะห์รัซ
ริยาฎ กะรีม มะห์รัซ (; ; เกิด 21 กุมภาพันธ์ ค.ศ. 1991) เป็นนักฟุตบอลชาวแอลจีเรีย ปัจจุบันเล่นในตำแหน่งปีกให้กับแมนเชสเตอร์ซิตีในระดับพรีเมียร์ลีก และทีมชาติแอลจีเรีย
มะห์รัซเกิดเมื่อวันที่ 21 กุมภาพันธ์ ค.ศ. 1991 ที่เมืองซาร์แซล ประเทศฝรั่งเศส โดยมีพ่อเป็นชาวแอลจีเรียชื่ออะห์มัด และมีแม่เป็นลูกครึ่งแอลจีเรียกับโมร็อกโกชื่อศอลิฮะฮ์ มะห์รัซมีจิตใจรักในการเล่นฟุตบอลมาตั้งแต่เด็ก แต่ด้วยรูปร่างที่ผอมบาง จึงถูกปฏิเสธจากสโมสรต่าง ๆ ที่ไปร่วมทดสอบตั้งแต่เด็ก ต่อมาเมื่ออายุได้ 15 ปี พ่อก็เสียชีวิตไปด้วยโรคหัวใจ แต่มะห์รัซก็ไม่เลิกล้มในการที่จะเป็นนักฟุตบอล ด้วยการฝึกฝนกับอาอาแอ็ส ซาร์แซล ในฝรั่งเศส ตั้งแต่ปี ค.ศ. 2004 ก่อนจะย้ายไปแก็งแปร์ในอีก 5 ปีถัดมา ซึ่งยังคงเป็นสโมสรในระดับสมัครเล่นของฝรั่งเศสเทียบเท่ากับดิวิชัน 4 ของอังกฤษ มะห์รัซมีสถิติลงเล่นฤดูกาลแรก 22 นัด ยิงได้ 2 ประตู
จากการเล่นกับแก็งแปร์ ทำให้มะห์รัซได้ย้ายไปอยู่กับเลออาฟวร์ แต่ลงเล่นให้กับทีมสำรองอยู่ราว 3 ปี ก่อนจะได้ขึ้นไปเล่นในชุดใหญ่ และได้เล่นฟุตบอลอาชีพครั้งแรกในปี ค.ศ. 2013 โดยมีผลงานลงเล่นไปทั้งหมด 67 นัด รวมทุกรายการ และยิงได้ 10 ประตู ก่อนที่เลสเตอร์ซิตีจะซื้อตัวไปด้วยราคา 400,000 ปอนด์ (ราว 20 ล้านบาท) ด้วยสตีฟ วอลช์ แมวมองของเลสเตอร์ซิตีตั้งใจไปที่เลออาฟวร์เพื่อดูการเล่นของไรอัน เมนเดส แต่ปรากฏว่ามะห์รัซเล่นได้โดดเด่นกว่า โดยในระยะแรกครอบครัวของมะห์รัซไม่เห็นด้วยกับการที่จะย้ายมาเล่นในอังกฤษ เนื่องจากเห็นว่ารูปแบบการเล่นของมะห์รัซเหมาะสมกับการเล่นในสเปนมากกว่า
ในฤดูกาล 2015–16 มะห์รัซเล่นได้อย่างดีเยี่ยม พร้อมกับเพื่อนร่วมทีมหลายคน เช่น เจมี วาร์ดี หรือเอ็นโกโล ก็องเต ส่งผลให้เลสเตอร์ซิตีคว้าแชมป์พรีเมียร์ลีกเป็นครั้งแรกในประวัติศาสตร์สโมสร และทำให้มะห์รัซได้รับรางวัลนักฟุตบอลยอดเยี่ยมของพีเอฟเอมาครองด้วย ซึ่งถือว่าเป็นคนแรกของเลสเตอร์ซิตีและนักฟุตบอลชาวแอฟริกาด้วยที่ได้รับรางวัลนี้ และทำให้หลายสโมสรในระดับใหญ่ต้องการตัว เช่น บาร์เซโลนา, แมนเชสเตอร์ยูไนเต็ด, ทอตนัมฮอตสเปอร์ หรืออาร์เซนอล
ก่อนเริ่มฤดูกาล 2016–17 มะห์รัซตกเป็นข่าวอย่างมากว่าจะย้ายสโมสร โดยเฉพาะจะย้ายไปอาร์เซนอล เช่นเดียวกับเจมี วาร์ดี แต่ท้ายสุดทั้งคู่ก็ยังคงอยู่กับเลสเตอร์ซิตีต่อไป ในนัดแรกของฤดูกาล เลสเตอร์เป็นฝ่ายบุกไปเยือนฮัลล์ซิตี สโมสรที่เพิ่งเลื่อนชั้นขึ้นมา ที่สนามเคซีสเตเดียม ซึ่งนับเป็นคู่แรกของการแข่งขันพรีเมียร์ลีกในฤดูกาลนี้ และเป็นฝ่ายแพ้ไป 1-2 โดยที่มะห์รัซเป็นผู้ยิงจุดโทษให้กับสโมสรในนาทีที่ 47 ซึ่งเป็นประตูที่ทำให้เลสเตอร์ซิตีตีเสมอฮัลล์ซิตี
เอ็มทีวีเวียดนาม
เอ็มทีวีเวียดนาม เป็นสถานีโทรทัศน์ทางดนตรีในประเทศเวียดนาม ปัจจุบันบริหารงานโดย เอ็มทีวีภาคพื้นเอเชียแปซิฟิก, Viacom และ ยูทีวี และอยู่ภายใต้การจัดการของ สถานีวิทยุโทรทัศน์แห่งประเทศเวียดนาม
เอ็มทีวีเวียดนาม นำเสนอรายการประเภทเพลงสากล ข่าว และ เรียลลิตี้โชว์ โดยซื้อรายการจากประเทศสหรัฐอเมริกาและบางประเทศในภูมิภาคเอเชีย เอ็มทีวีเวียดนามได้รับความนิยมอย่างสูงในหมู่ผู้ชมอายุระหว่าง 15–34 ปี
เส้นเมริเดียนที่ 29 องศาตะวันตก
เส้นเมริเดียนที่ 29 องศาตะวันตกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก กรีนแลนด์ มหาสมุทรแอตแลนติก มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 29 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 151 องศาตะวันออก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 29 องศาตะวันตกลากผ่านพื้นที่ดังนี้:
เส้นเมริเดียนที่ 27 องศาตะวันตก
เส้นเมริเดียนที่ 29 องศาตะวันตกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก กรีนแลนด์ มหาสมุทรแอตแลนติก มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 29 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 153 องศาตะวันออก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 29 องศาตะวันตกลากผ่านพื้นที่ดังนี้:
เส้นเมริเดียนที่ 28 องศาตะวันตก
เส้นเมริเดียนที่ 28 องศาตะวันตกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก กรีนแลนด์ มหาสมุทรแอตแลนติก มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 28 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 152 องศาตะวันออก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 28 องศาตะวันตกลากผ่านพื้นที่ดังนี้:
กีร์สเติน กนิป
กีร์สเติน กนิป (; 14 กันยายน ค.ศ. 1992) เป็นนักวอลเลย์บอลหญิงชาวดัตช์ เธอเล่นในตำแหน่งตัวรับอิสระให้กับทีมชาติเนเธอร์แลนด์
ในปี ค.ศ. 2010 เธอได้เล่นลีกอาชีพให้กับสโมสรเตเฟเซ อัมสเติลเฟน ในปี ค.ศ. 2013 เธอได้มีส่วนในการพาทีมคว้าแชมป์ลีกสโมสรวอลเลย์บอลภายในประเทศ จึงทำให้เธอได้รับเลือกให้เป็นตัวแทนทีมชาติเนเธอร์แลนด์ นอกจากนี้เธอยังได้ลงทำการแข่งขันในวอลเลย์บอลเวิลด์กรังด์ปรีซ์ 2013 และวอลเลย์บอลหญิงชิงแชมป์ยุโรป 2013
ในปี ค.ศ. 2014 เธอได้เข้าร่วมการแข่งขันชิงแชมป์โลกจัดขึ้นในประเทศอิตาลี
สนามกีฬาศูนย์เยาวชนเฉลิมพระเกียรติ เทศบาลนนทบุรี
สนามกีฬาศูนย์เยาวชนเฉลิมพระเกียรติ เทศบาลนนทบุรี เป็นสนามกีฬา ตั้งอยู่ในอำเภอเมืองนนทบุรี จังหวัดนนทบุรี สามารถจุผู้ชมได้ 6,000 คน ในอดีตเคยใช้เป็นสนามเหย้าของสโมสรฟุตบอลบีบีซียู ต่อมาสโมสรฟุตบอลลูกอีสานได้เลือกใช้สนามนี้เป็นสนามเหย้าในไทยลีก 4 ฤดูกาล 2562 แทนสนามเหย้าเดิมที่มหาวิทยาลัยรามคำแหง
อาเลชังดรี ปอลกิง
อาเลชังดรี ปอลกิง () หรือ อาเลซันเดร พอลคิง () ในภาษาเยอรมัน หรือที่รู้จักกันในชื่อ มานู ปอลกิง () เกิดเมื่อวันที่ 12 มีนาคม พ.ศ. 2519 เป็นผู้จัดการทีม ชาวบราซิล เชื้อสายเยอรมัน
เขาได้เริ่มเล่นฟุตบอลอาชีพในประเทศเยอรมนี กับ ฟิชเทบีเลเฟลด์, อาร์มีนีอาบีเลเฟลด์ซไว และ ดัร์มซทัตท์ 98 ก่อนที่ในปี พ.ศ. 2548 เขาได้ย้ายมาเล่นในประเทศไซปรัส ให้กับโอลิมเปียกอสนิโคเซีย และ อาโปเอล
เส้นเมริเดียนที่ 17 องศาตะวันออก
เส้นเมริเดียนที่ 17 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปยุโรป ทวีปแอฟริกา มหาสมุทรแอตแลนติก มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 17 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 163 องศาตะวันตก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 17 องศาตะวันออกลากผ่านพื้นที่ดังนี้:
สตาดปีแยร์-โมรัว
สตาดปีแยร์-โมรัว () เป็นสนามกีฬาในเมืองวีลเนิฟว์-ดัสก์ ใกล้กับลีล ประเทศฝรั่งเศส โดยเปิดใช้งานเมื่อเดือนสิงหาคม ค.ศ. 2012 เป็นสนามเหย้าใหม่ของลีลอแล็งปิกสปอร์ติงเกลิบ โดยเปลี่ยนชื่อจาก "กร็องสตาดลีลเมทรอปอล" เป็น "สนามกีฬาปีแยร์ โมรัว" ในวันที่ 21 มิถุนายน ค.ศ. 2013 หลังจากการเสียชีวิตของอดีตนายกเทศมนตรีลีลและอดีตนายกรัฐมนตรีฝรั่งเศสผู้นี้ เป็นสนามกีฬากลางแจ้งที่สามารถเปิด–ปิดหลังคาได้
การแข่งขันรอบแพ้คัดออกของยูโรบาสเกต 2015 จัดที่สนามนี้ตั้งแต่วันที่ 12–20 กันยายน ค.ศ. 2015 รวมไปถึงรอบชิงชนะเลิศด้วย โดยความจุของสนามเมื่อใช้งานเป็นสนามกีฬาในร่มอยู่ที่ 27,000 คน
สนามนี้เป็นหนึ่งในสนามแข่งขันของฟุตบอลชิงแชมป์แห่งชาติยุโรป 2016 โดยจะจัดการแข่งขันในนัดต่อไปนี้ :
เส้นเมริเดียนที่ 44 องศาตะวันตก
เส้นเมริเดียนที่ 44 องศาตะวันตกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก กรีนแลนด์ มหาสมุทรแอตแลนติก ทวีปอเมริกาใต้ มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 44 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 136 องศาตะวันออก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 44 องศาตะวันตกลากผ่านพื้นที่ดังนี้:
ไทยแลนด์ก็อตทาเลนต์ ซีซั่นที่ 6
ไทยแลนด์ก็อตทาเลนต์ ซีซัน 6 () เป็นรายการเรียลลิตี้โชว์เกี่ยวกับการประกวดที่เฟ้นหาคนที่มีความสามารถโดดเด่น โดยไม่จำกัดอายุ เพศ จำนวน รวมทั้งประเภทของโชว์ โดยบริษัท ยูนิลีเวอร์ (ประเทศไทย) จำกัด ซื้อลิขสิทธิ์การประกวดบริเทนส์กอตแทเลินต์ จากประเทศอังกฤษมาออกอากาศในประเทศไทย โดยให้ บริษัทกรุ๊ปเอ็ม (ประเทศไทยและพม่า) จำกัด เวิร์คพอยท์ เอ็นเทอร์เทนเมนท์ ร่วมกับโซนีมิวสิก เป็นผู้ผลิตรายการ เป็นรายการแรกของเวิร์คพอยท์ที่ผลิตด้วยการถ่ายทอดสด นับเป็นประเทศที่ 43 ของโลก และประเทศที่ 5 ของเอเชียที่มีรายการนี้ และเป็นฤดูกาลที่ 6 ของประเทศไทยหลังได้การตอบรับอย่างดีในห้าฤดูกาล โดยเป็นฤดูกาลที่สองที่นำปุ่มบัซเซอร์สีทอง หรือ Golden Buzzer ซึ่งกรรมการจะมีสิทธิกดได้เพียงคนละ 1 ครั้งเท่านั้น เพื่อที่จะเป็นทางลัดส่งการแสดงที่ชื่นชอบและประทับใจเข้าสู่รอบ Semi-Final ทันทีรวมรางวัลมูลค่ากว่า 12,000,000 บาทซีซั่นนี้เป็นซีซั่นที่ 2 ที่มีการนำกฎ Golden buzzer มาใช้ โดยคนแรกที่ใช้สิทธิ์นี้คือ ดี้ นิติพงษ์ ได้กดให้กับ อลิสา จณิน โวลล์มันน์ ในรอบออดิชั่นตอนที่ 1 , เบน ชลาทิศ ได้กดให้กับ
Magic Mirror ในรอบออดิชั่นตอนที่ 3 , แหม่ม คัทลียา ได้กดให้กับ สาวสะบัด ในรอบออดิชั่นที่ 4 ,พัชรศรี เบญจมาศ ได้กดให้กับ บางกรวย(เพชรจรัสแสง) ในรอบออดิชั่นที่ 5 ,และทีม บางกรวย(เพชรจรัสแสง) เป็นทีมแรกที่ได้ Golden buzzer ถึง 2 ครั้ง (ซีซั่น 5-6) ตั้งแต่เปิดรายการมา โดยคนกดให้ทีมนี้ก็เป็นคนเดียวกัน
รอบชิงชนะเลิศเป็นการถ่ายทอดสดการแข่งขันของ 11 การแสดงสุดท้ายโดยจะไม่มีการกดปุ่มบัสเซอร์สีแดง และจะไม่มีการนับเสียงโหวตจากคณะกรรมการแต่อย่างใด สำหรับรอบชิงชนะเลิศนั้นจะทำการแสดงโชว์ในช่วงเวลาเดียวกันกับฤดูกาลที่ 2, 3, 4 และ 5 โดยจะเปิดโหวตแบบปกติและยาวไปจนถึงเวลา 20:00 น. และจะถ่ายทอดสดประกาศผลผู้ชนะในเวลา 20:00 - 20:15 น. ของวันนั้นเลย ใช้ระบบ 1 เบอร์ ต่อ 1 โหวต
สื่อลามกแพนด้า
สื่อลามกแพนด้า (หรือ วิดีโอโป๊แพนด้า) หมายถึงภาพยนต์ที่แสดงการผสมพันธุ์ของแพนด้า จัดทำเพื่อกระตุ้นพฤติกรรมสืบพันธุ์ของแพนด้ายักษ์ในสวนสัตว์ ปกติแล้วพบว่าสัตว์ไม่ค่อยมีความกระตือรือร้นในการผสมพันธุ์เมื่ออยู่ในสวนสัตว์ ทำให้สปีชีส์อยู่ในความเสี่ยงต่อการสูญพันธุ์
วิธีนี้ถูกใช้โดยนักสัตววิทยาในประเทศไทยซึ่งเปิดวีดีโอที่มีแพนด้ากำลังผสมพันธุ์กันให้แพนด้ายักษ์ในสวนสัตว์เชียงใหม่ดู แม้นักวิจัยเชื่อว่าการใช้วีดีโอนี้ได้ผลกับสัตว์ วิธีนี้กลับยังไม่เคยประสบความสำเร็จนอกประเทศจีน ซึ่งให้กำเนิดลูกแพนด้าถึง 31 ตัวในระยะเวลา 10 เดือนที่ทำการทดลอง วิธีอื่นๆ รวมไปถึงการใช้ยาไวอากร้าเพื่อของแพนด้า ยังไม่ประสบความสำเร็จ
เส้นเมริเดียนที่ 114 องศาตะวันตก
เส้นเมริเดียนที่ 114 องศาตะวันตกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปอเมริกาเหนือ มหาสมุทรแปซิฟิก มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 114 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 66 องศาตะวันออก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 114 องศาตะวันตกลากผ่านพื้นที่ดังนี้:
เส้นเมริเดียนที่ 94 องศาตะวันตก
เส้นเมริเดียนที่ 94 องศาตะวันตกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปอเมริกาเหนือ อ่าวเม็กซิโก ทวีปอเมริกากลาง มหาสมุทรแปซิฟิก มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 94 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 86 องศาตะวันออก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 96 องศาตะวันตกลากผ่านพื้นที่ดังนี้:
รูลา ฆานี
รูลา ซาอ์เด ฆานี (; เกิด: ค.ศ. 1948) มีชื่อเดิมว่า รูลา เอฟ. ซาอ์ดาฮ์ () หรีอ รูลา ซาอ์เด () หรือชื่ออัฟกันว่า บีบี กูล () เป็นสุภาพสตรีหมายเลขหนึ่งของประเทศอัฟกานิสถาน ด้วยเป็นภริยาของอัชราฟ ฆานี ประธานาธิบดี
ในปี ค.ศ. 2015 เธอถูกจัดอันดับเป็นหนึ่งในร้อยของหญิงผู้ทรงอิทธิพลมากที่สุดในโลกโดยนิตยสารไทม์
รูลาเกิดและเติบโตที่ประเทศเลบานอน ครอบครัวเป็นคริสตชนมาโรไนต์ สำเร็จการศึกษาอนุปริญญาจากสถาบันรัฐศาสตร์ปารีส ประเทศฝรั่งเศส เมื่อปี ค.ศ. 1969 และสำเร็จการศึกษาปริญญาโทรัฐศาสตร์ มหาวิทยาลัยอเมริกัน เบรุต ประเทศเลบานอน เมื่อปี ค.ศ. 1974 ซึ่งที่นั่นเธอได้คบหากับอัชราฟ ฆานี
เธอสมรสกับอัชราฟ ฆานีเมื่อปี 1975 มีบุตร-ธิดาด้วยกันสองคนคือมัรยัมและฏอริก ซึ่งทั้งสองเกิดในสหรัฐอเมริกาและถือสัญชาติอเมริกัน โดยมัรยัมบุตรสาวเป็นศิลปินอยู่บรุกลิน รูลาสำเร็จการศึกษาปริญญาโทด้านสื่อสารมวลชน มหาวิทยาลัยโคลัมเบียเมื่อปี ค.ศ. 1983 ส่วนสามีกลับไปอัฟกานิสถานตั้งแต่ปี ค.ศ. 2003
ปัจจุบันเธอถือสามสัญชาติ คือ เลบานอน อเมริกัน และอัฟกัน
หลังการเข้ารับตำแหน่งประธานาธิบดีของอัชราฟเมื่อปี ค.ศ. 2014 เขาได้กล่าวขอบคุณภริยาของเขาต่อหน้าสาธารณชน ความว่า ""ผมอยากจะขอบคุณบีบี กูลคู่ชีวิตของผม ที่คอยสนับสนุนผมและอัฟกานิสถาน"" และกล่าวต่อว่า ""เธอให้การสนับสนุนสตรีอัฟกานิสถาน และผมหวังใจว่าเธอจะทำเช่นนั้น"" ซึ่งกรณีนี้อะลี เอ อุลูมี (Ali A. Olomi) นักประวัติศาสตร์ ว่า น่าจะทำตามแบบอย่างพระราชินีโซรยาที่เคยกระทำมาก่อนหน้านี้ รูลาอาจเป็นผู้เปลี่ยนแปลงสิทธิสตรีอัฟกานิสถานไปในทางที่ดีอย่างแท้จริง
ดัชนีประชาธิปไตย
ดัชนีประชาธิปไตย เริ่มสำรวจครั้งแรกในปี ค.ศ. 2006 เป็นดัชนีที่คิดจากการประมวลผลแบบสอบถามโดย หน่วยข่าวกรองเศรษฐศาสตร์ เพื่อเปรียบเทียบความเป็นประชาธิปไตย ใน 167 ประเทศทั่วโลก ดัชนีประชาธิปไตย มีการจัดอันดับ ตั้งแต่ 0 ถึง 10 ใน 60 คำถาม แบ่งเป็น 5 ประเภท ดังนี้ กระบวนการเลือกตั้งและพหุนิยม ,เสรีภาพพลเมือง , การทำงานของรัฐบาล , การมีส่วนร่วมทางการเมือง , วัฒนธรรมทางการเมือง และแบ่งเป็น 4 ระดับ ได้แก่ ระดับประชาธิปไตยที่สมบูรณ์ , ระดับประชาธิปไตยมีตำหนิ , ระดับประชาธิปไตยครึ่งใบ และระดับรัฐอำนาจนิยม
ท่าอากาศยานนานาชาติฮูเซ็น ซัซตราเนอการา
ท่าอากาศยานนานาชาติฮูเซ็น ซัซตราเนอการา () เป็นสนามบินแห่งหนึ่งในเมืองบันดุง จังหวัดชวาตะวันตก ประเทศอินโดนีเซีย ตั้งอยู่ห่างจากใจกลางเมือง 5 กิโลเมตร ห่างจากสถานีรถไฟกลาง 2.4 กิโลเมตร มีเนื้อที่ประมาณ เป็นหนึ่งในสนามบินนานาชาติที่เติบโตเร็วมาก ๆ
สนามบินแห่งนี้ตั้งอยู่ในเขตเมืองบันดุง และล้อมรอบด้วยภูเขา ดังนั้นเครื่องบินจึงลงจอดในลักษณะที่ไม่เหมือนใคร สนามบินสามารถรองรับเครื่องบินแอร์บัส เอ320 และโบอิง 737 ได้ด้วย ในปี ค.ศ. 2016 ได้เปิดใช้งานส่วนต่อขยายอาคารใหม่ ทำให้มีผู้โดยสารถึง 3.4 ล้านคน รองรับด้วยเนื้อที่ 170,000 ตารางฟุต
สนามบินแห่งนี้จะเป็น 1 ใน 2 สนามบินที่ให้บริการในเขตเมืองบันดุงและปริมณฑล อีกแห่งหนึ่งคือท่าอากาศยานนานาชาติบันดุง มาจาเลิงกา มีแผนทำให้เป็นฐานการบินหลักของสายการบินการูดาอินโดนีเซีย เช่นเดียวกันกับไลอ้อนแอร์และอินโดนีเซียแอร์เอเชีย
มีอาคารผู้โดยสาร 1 แห่ง รองรับทั้งเที่ยวบินภายในและระหว่างประเทศ มีเนื้อที่ และมี 3 ชั้น นอกจากนี้ กำลังสร้างก่อสร้างอาคารผู้โดยสารแห่งที่สอง (สำหรับเที่ยวบินระหว่างประเทศทั้งหมด) ซึ่งเมื่อมีครบสองอาคาร จะสามารถรองรับผู้โดยสารได้ถึง 3 ล้านคนต่อปี จากเดิมมีอาคารเดียวรองรับได้เพียง 1 ล้านคนต่อปี สิ่งอำนวยความสะดวก มีห้องรับรองผู้โดยสาร 2 แห่ง, ไวไฟ, โทรทัศน์, ภัตตาคาร, ร้านค้า, เอทีเอ็ม
ทางด้านทิศเหนือของทางวิ่ง มีโรงเก็บเครื่องบิน นอกจากนี้ สนามบินยังติดตั้งระบบ "PAPI" (Precision Approach Path Indicator) และ "VOR" (VHF omnidirectional range) เพื่อช่วยให้เครื่องบินลงจอดในเวลากลางคืนได้
ตั้งแต่วันที่ 1 กุมภาพันธ์ ค.ศ. 2009 ผู้โดยสารระหว่างประเทศต้องเสียภาษี 75,000 รูปียะฮ์ ส่วนผู้โดยสารภายในประเทศ เสียภาษี 25,000 รูปียะฮ์
ท่าอากาศยานใหม่อีกแห่งหนึ่ง คือ "ท่าอากาศยานนานาชาติบันดุง มาจาเลิงกา" ปัจจุบันกำลังก่อสร้าง อยู่ห่างจากบันดุงไปประมาณ กำหนดเปิดในปี ค.ศ. 2017 เพื่อใช้งานแทนท่าอากาศยานนานาชาติฮูเซ็น ซัซตราเนอการา
สนามบินอยู่สุดถนนปาจาจารัน มีรถแท็กซี่และรถโดยสารให้บริการ นอกจากนี้ยังมีรถรับ-ส่งไปยังโรงแรมในเขตเมืองบันดุงอีกด้วย สนามบินแห่งนี้มีที่จอดรถ สามารถจอดรถได้ถึง 100 คัน
นีลูฟัร ราฮ์มานี
นีลูฟัร ราฮ์มานี (; เกิด: 1992) เป็นนักบินหญิงที่บังคับอากาศยานปีกตรึงแห่งกองทัพอากาศอัฟกานิสถานคนแรกในประวัติศาสตร์ และเป็นนักบินหญิงคนแรกของกองทัพอัฟกานิสถานหลังการล่มสลายของฏอลิบานเมื่อปี ค.ศ. 2001 จากการที่ครอบครัวของเธอถูกขู่ฆ่าระหว่างที่เธอฝึกอบรมเป็นนักบินนั้น เธอจึงได้รับรางวัลสตรีผู้กล้าหาญนานาชาติ (International Women of Courage Award) จากกระทรวงการต่างประเทศ สหรัฐอเมริกาเมื่อปี ค.ศ. 2015
นีลูฟัรเกิดเมื่อปี ค.ศ. 1992 ในอัฟกานิสถาน เธอใฝ่ฝันที่จะเป็นนักบินมาตั้งแต่ยังเยาว์ ด้วยเหตุนี้เธอจึงมุ่งมั่นในการเรียนภาษาอังกฤษค่อนปีเพื่อศึกษาต่อในโรงเรียนการบิน เธอเข้าอบรมเป็นทหารอากาศอัฟกานิสถานตั้งแต่ปี ค.ศ. 2010 และสำเร็จการศึกษาในสองปีต่อมามียศเป็นร้อยตรีหญิง
นักบินเฮลิคอปเตอร์หญิงสองคนที่เคยทำงานกับบิดาช่วงยุคโซเวียตเรืองอำนาจเป็นแรงบันดาลใจในการเป็นนักบินของเธอ นีลูฟัรบินเดี่ยวครั้งแรกด้วยเครื่องเซสนา 182 และเมื่อไม่นานมานี้เธอขึ้นบินเครื่องซี-208 ซึ่งเป็นเครื่องบินขนส่งของทหาร ตามธรรมเนียมแล้วจะห้ามมิให้สตรีเพศขนส่งศพหรือทหารผู้บาดเจ็บแต่เธอขืนคำสั่ง เนื่องจากเธอพบเพื่อนทหารจำนวนหนึ่งที่บาดเจ็บจากภารกิจภาคพื้นดิน จึงตัดสินใจขึ้นบินและส่งทหารกลุ่มนั้นเข้าโรงพยาบาล เธอรายงานการกระทำของตนต่อผู้บังคับบัญชา แต่เมื่อผู้บังคับบัญชาฟังดังนั้นก็มิได้ลงโทษเธอแต่ประการใด
ความสำเร็จและความจำเริญในหน้าที่การงานของเธอเป็นที่แพร่หลายแต่ไม่ต้องใจของกลุ่มฏอลิบาน ทำให้ครอบครัวและเครือญาติถูกคุกคามจากฏอลิบานจนต้องย้ายที่อยู่บ่อยครั้ง กระนั้นเธอยังมุ่งมั่นที่จะเป็นนักบินเครื่องซี-130 ซึ่งเป็นเครื่องบินที่ใหญ่กว่าเดิม และยังหวังใจว่าจะเป็นครูนักบินผู้สร้างแรงบันดาลใจแก่สตรีคนอื่น ๆ
พอล ลูคัส
พอล ลูคัส (; 26 พฤษภาคม ค.ศ. 1891 – 15 สิงหาคม ค.ศ. 1971) เป็นนักแสดงชาวอเมริกัน เกิดในครอบครัวชาวยิวที่เมืองบูดาเปสต์ จักรวรรดิออสเตรีย-ฮังการี ในปี ค.ศ. 1927 เขาย้ายไปที่ฮอลลีวูดหลังจากประสบความสำเร็จในอาชีพทั้งภาพยนตร์และละครในฮังการี, เยอรมนี และออสเตรีย ลูคัสมีชื่อเสียงในภาพยนตร์เรื่อง "Watch on the Rhine" (1943) ในบทบาทเคิร์ต มุลเลอร์ แสดงร่วมกับ เบตตี เดวิส ภาพยนตร์เรื่องนี้ได้รับเสียงวิจารณ์ที่ดี ได้รับการเสนอชื่อเข้าชิงรางวัลออสการ์ในสาขาภาพยนตร์ยอดเยี่ยม การแสดงจากภาพยนตร์เรื่องนี้ ลูคัสยังได้รับรางวัลออสการ์ในสาขานักแสดงนำชายยอดเยี่ยม, รางวัลลูกโลกทองคำในสาขานักแสดงนำชายยอดเยี่ยม ประเภทดราม่า และรางวัลนิวยอร์กฟิล์มคริติกส์เซอร์เคิลอวอร์ดส์ นอกจากนั้นเขายังเป็นที่รู้จักในบทบาทศาสตราจารย์ปิแอร์ แอรอนแนกซ์ ในภาพยนตร์นิยายวิทยาศาสตร์ที่เขียนโดยฌูล แวร์น เรื่อง "ใต้ทะเลสองหมื่นโยชน์" (1954)
อีสานโพล
อีสานโพล (E-Saan Poll) แหล่งศูนย์วิจัยธุรกิจและเศรษฐกิจอีสาน (E-Saan Center for Business and Economic Research: ECBER) คณะเศรษฐศาสตร์ (เดิม คณะวิทยาการจัดการ) มหาวิทยาลัยขอนแก่น เป็นโครงการริเริ่มโดย ผศ.ประเสริฐ วิจิตรนพรัตน์ ด้วยการสนับสนุนของ รศ.ดร.กัลปพฤกษ์ ผิวทองงาม (ผู้อำนวยการศูนย์ ECBER) ในปี 2552 และต่อมา ผศ.ดร.สุทิน เวียนวิวัฒน์ ได้รับหน้าที่ดูแลรับผิดชอบโครงการอีสานโพลมาตั้งแต่ปี 2554 ภายใต้การกำกับการทำงานโดยคณะกรรมการของศูนย์ฯ
อีสานโพล เป็นแผนกหนึ่งของ ECBER ที่ทำหน้าที่จัดเก็บข้อมูลภาคสนามหรือข้อมูลปฐมภูมิให้กับโครงการวิจัยต่างๆ ของ ECBER และทำหน้าที่จัดทำการสำรวจความคิดเห็นของคนอีสานในประเด็นต่างๆ ที่กำลังเป็นที่ถกเถียงกันหรือที่เป็นกระแสที่คนทั้งประเทศกำลังให้ความสนใจ เพื่อถ่ายทอดให้คนทั้งประเทศได้รับทราบว่าคนอีสานมีมุมมองอย่างไร มีพฤติกรรมอย่างไร และเป็นกระบอกเสียงให้คนอีสานได้ถ่ายทอดความต้องการหรือส่งเสียงปัญหาต่างๆ ไปยังผู้ที่เกี่ยวข้อง
การทำงานของอีสานโพล นอกจากจะมีเจ้าหน้าที่ประจำแล้ว ยังมีการเปิดรับนักศึกษาทั่วมหาวิทยาลัยขอนแก่นที่สนใจและต้องการมีทักษะพร้อมประสบการณ์ในการทำวิจัยเชิงสำรวจ และต้องการหารายได้พิเศษระหว่างเรียน เข้ามาทำการอบรมทั้งภาคทฤษฎีและภาคปฏิบัติในการทำโพล นักศึกษาที่ผ่านการอบรมกับอีสานโพล จะได้รับการป้อนงานให้เก็บข้อมูลภาคสนามเป็นระยะๆ จากทั้งในส่วนของอีสานโพลและโครงการวิจัยต่างๆ ของ ECBER ซึ่งนักศึกษาที่ผ่านการทำงานกับอีสานโพล จะมีความมั่นใจในตัวเองมากขึ้น กล้าเข้าหาคนมากขึ้น มีศิลปะในการพูดมากขึ้น มีระเบียบวินัยและความอดทนมากขึ้น นอกจากนี้เมื่อสำเร็จการศึกษาแล้วนักศึกษาที่ผ่านงานกับอีสานโพลสามารถขอใบรับรองการทำงานจาก ECBER เพื่อประกอบการสมัครงาน ซึ่งทำให้เวลาไปสมัครงานจึงมีโอกาสได้งานที่ดีมากขึ้น
ผลสำรวจของอีสานโพลได้รับการตอบรับที่ดีจากสื่อมวลชนทั้งในระดับภูมิภาคและระดับประเทศ ตอดจนสำนักข่าวต่างประเทศ ซึ่งทำให้ศูนย์วิจัยธุรกิจและเศรษฐกิจอีสานเป็นที่รู้จักของหน่วยงานต่างๆ และบริษัต่างๆ มากขึ้น ซึ่งเป็นการเพิ่มโอกาสในการเข้าหาแหล่งทุนวิจัยได้มากขึ้นอีกทางหนึ่ง และเป็นที่น่าภาคภูมิใจที่มีสถานทูตของประเทศต่างๆ ได้เข้ามาเยี่ยมเยือนเพื่อสอบถามสถานการณ์เศรษฐกิจและการเมืองในอีสานเป็นระยะๆ เช่น สหรัฐอเมริกา ออสเตรเลีย สวีเดน และนิวซีแลนด์ เป็นต้น ก็นับได้ว่าเป็นโครงการที่ได้สร้างชื่อเสียงที่ดีให้กับมหาวิทยาลัยขอนแก่นทั้งในระดับประเทศและระดับนานาชาติ และช่วยให้นักศึกษามหาวิทยาลัยขอนแก่นที่เข้าร่วมโครงการมีความพร้อมในการทำงานมากขึ้น
ดัชนีการก่อการร้ายทั่วโลก
ดัชนีการก่อการร้ายทั่วโลก หรือ จีทีไอ เป็นดัชนีที่ได้รวบรวมข้อมูลการก่อการร้ายทั่วโลก โดยในช่วงระยะเวลา 10 ปีที่ผ่านมา แสดงให้เห็นถึงแนวโน้ม และ การให้ ข้อมูลเพื่อวิเคราะห์ โดยนักวิจัย และ นโยบาย ของสถาบันเศรษฐศาสตร์และสันติภาพ (IEP) โดยใช้ฐาน ข้อมูลจากการก่อการร้ายทั่วโลก (GTD) ซึ่งถูกรวบรวม โดยสมาคมแห่งชาติเพื่อการศึกษา การก่อการร้าย และ การตอบสนองต่อการก่อการร้าย (เริ่ม) ที่มหาวิทยาลัย แมรี่แลนด์ GTD ได้ประมวลผลมากกว่า 125,000 กรณีของการก่อการร้าย
Ž
ตัวอักษร Ž (: ž) เป็นรูปแบบหนึ่งของอักษรละติน Z ที่มี (caron) อยู่ด้านบน โดยถูกใช้ในบริบทที่หลากหลายในสัทอักษรสากลเสียงนี้แสดงโดยสัญลักษณ์
สำหรับการใช้ในระบบคอมพิวเตอร์ "Ž" และ "ž" อยู่ที่ยูนิโคด U+017D และ U+017E ตามลำดับ สำหรับคอมพิวเตอร์ที่ใช้ระบบปฏิบัติการวินโดวส์ สามารถพิมพ์ได้โดยกด Alt+0142 และ Alt+0158 ตามลำดับ
ส่วนใหญ่ Ž เป็นตัวอักษรสุดท้ายในพยัญชนะของภาษาที่มีการใช้ตัวอักษรนี้ โดยมีข้อยกเว้นในภาษาเอสโตเนีย และ ภาษาของชาวเติร์ก
สัญลักษณ์เริ่มใช้กับในคริสต์ศตวรรษที่ 15 โดยยัน ฮุส นอกจากนี้ยังถูกใช้กับภาษาที่มีความคล้ายกันอย่างภาษาสโลวัก จากภาษาเช็ก ตัวอักษรถูกนำไปใช้ใน โดย  ในค.ศ.1830 จากนั้นจึงนำไปสู่  ภาษาเซอร์เบีย และอักษร นอกอยากนี้ยังถูกใช้ใน บางภาษาในตระกูลภาษาอูราล และภาษาอื่นๆ
รายชื่อประเทศเรียงตามการผลิตเหล็กกล้า
ด้านล่างนี้เป็น รายชื่อประเทศเรียงตามการผลิตเหล็กกล้า ซึ่งเป็นข้อมูลตั้งแต่ปี 1967, 1980, 1990, 2000 , 2007 ถึง 2014, และเป็นข้อมูลจาก World Steel Association
ไฮโค เว็สเทอร์มัน
ไฮโค เว็สเทอร์มัน (, เกิดเมื่อวันที่ 14 สิงหาคม พ.ศ. 2526) เป็นนักฟุตบอลชาวเยอรมัน ปัจจุบันได้ลงเล่นให้กับเรอัลเบติส ในตำแหน่งกองหลัง
เว็สเทอร์มันได้เริ่มเล่นฟุตบอลอาชีพในซไวเทอบุนเดสลีกากับกร็อยเทอร์เฟือร์ท เขาได้เข้าร่วมกับทีมชุดใหญ่ในเดือนกรกฎาคม พ.ศ. 2545 แต่ได้ลงเล่นครั้งแรกในวันที่ 26 มกราคม พ.ศ. 2546 ในนัดที่ชนะดืสบูร์ก 1–0 เขาได้ลงเล่นไปทั้งหมด 92 นัดใน 3 ฤดูกาล และทำประตูได้ 5 ประตู
ในการแข่งขันซไวเทอบุนเดสลีกา ฤดูกาล 2004–05 เว็สเทอร์มันได้เซ็นสัญญาเข้าร่วมทีมอาร์มีนีอาบีเลอเฟ็ลท์ ที่ได้เลื่อนชั้นขึ้นมาเล่นในบุนเดสลีกา เขาได้ลงเล่นทุกเกมในฤดูกาลแรก ซึ่งรวมทั้งเกมลีก 34 นัด และเดเอฟเบโพคาล 5 นัด ส่วนฤดูกาลถัดมาเขาก็ยังเป็นตัวหลักของทีม โดยไม่ได้ลงเล่นไปเพียงนัดเดียวเท่านั้น
ชัลเคอ 04 ได้ซื้อเขาเข้าร่วมทีมด้วยค่าตัว 2.8 ล้านยูโร ในปี พ.ศ. 2550 เขาได้ลงเล่นเกมแรกให้กับชัลเคอเมื่อวันที่ 24 กรกฎาคม ในการแข่งขันลีกาโพคาลกับเนือร์นแบร์ก โดยชัลเคอชนะ 4–2 ซึ่งเว็สเทอร์มันมีส่วนร่วม 1 ประตู หลังจากนั้นเขาไม่ได้ลงเล่นเกมลีก 2 เกมแรกเนื่องจากอาการบาดเจ็บ ต่อมาเขาได้ลงเล่นในบุนเดสลีกาให้กับชัลเคอครั้งแรกในวันที่ 26 สิงหาคม พ.ศ. 2550 โดยเป็นตัวสำรอง ถูกเปลี่ยนลงสนามแทนราฟินญา นาทีที่ 79 ในเกมการแข่งขันบุนเดสลีกานัดที่ 3 กับว็อลฟส์บูร์ก ในฤดูกาลนั้นเขาได้ลงเล่นเป็นผู้เล่นตัวจริงในลาลีกา 31 นัด และเป็นส่วนที่ช่วยให้ชัลเคอได้สิทธิ์เข้าไปแข่งขันในยูฟ่าแชมเปียนส์ลีก
ชัลเคอกับแฟร็ด รึตเติน ผู้จัดการทีมคนใหม่ ในฤดูกาล 2008–09 เว็สเทอร์มันถูกเปลี่ยนตำแหน่งให้เล่นเป็นกองกลาง แต่ก็ยังไม่ใช่ฤดูกาลที่เขาจะทำประตูได้มากที่สุด โดยเขาทำ 2 ประตูในการแข่งขัน เดเอฟเบโพคาล ซึ่งชนะ ฮันโนเวอร์ 96 2–0 อีกทั้งยังได้ทำประตูในบุนเดสลีกา 3 นัด ซึ่งรวมไปถึงนัดที่เสมอแวร์เดอร์เบรเมิน 1–1 และประตูชัยในเกมกับโบคุม
ในเดือนกรกฎาคม พ.ศ. 2553 เว็สเทอร์มันได้ตกลงที่จะลงเล่นให้กับฮัมบวร์คด้วยค่าตัว 7.5 ล้านยูโร แม้ว่าจะเป็นผู้เล่นใหม่ของทีม แต่ก็ได้รับการแต่งตั้งเป็นกัปตันทีม ภายใต้การคุมทีมของอาร์มีน เว ในวันที่ 9 เมษายน พ.ศ. 2556 ด้วยผลงานที่ย่ำแย่ด้วยการแพ้บาเยิร์นมิวนิก 9–2 ทำให้มีการแต่งตั้งราฟาเอล ฟัน เดอร์ฟาร์ต เป็นกัปตันทีมแทน
ต่อมาในวันที่ 25 มิถุนายน พ.ศ. 2558 ฮัมบวร์คได้ยืนยันที่จะไม่ต่อสัญญากับเว็สเทอร์มันในฤดูกาล 2015–16
ในวันที่ 6 สิงหาคม พ.ศ. 2558 เว็สเทอร์มันได้เซ็นสัญญากับเรอัลเบติส ซึ่งเลื่อนชั้นขึ้นมาเล่นในลาลีกา ต่อมาเขาได้รับใบแดงครั้งแรกตั้งแต่ที่ลงเล่นฟุตบอลมา ในวันที่ 28 พฤศจิกายน พ.ศ. 2558 หลังจากได้รับใบเหลืองที่ 2 ในเกมกับเลบันเต
ในวันที่ 31 มกราคม พ.ศ. 2551 เว็สเทอร์มันได้ถูกเรียกติดทีมชาติเยอรมนีครั้งแรกโดยโยอาคิม เลิฟ สำหรับเกมกระชับมิตรกับทีมชาติออสเตรีย ในวันที่ 6 กุมภาพันธ์ พ.ศ. 2551 โดยเยอรมนีชนะ 3–0 และเว็สเทอร์มันได้ลงเล่นเป็นตัวจริงครบ 90 นาที ต่อมาเว็สเทอร์มันได้เป็นส่วนที่ทำให้ทีมชาติเยอรมนี จบด้วยอันดับรองชนะเลิศในการแข่งขันฟุตบอลชิงแชมป์แห่งชาติยุโรป 2008 หลังจากนั้นในวันที่ 2 มิถุนายน พ.ศ. 2552 เขาได้ทำประตูแรกในการลงเล่นให้กับทีมชาติในเกมที่ชนะทีมชาติสหรัฐอาหรับเอมิเรตส์ 7–2 อีกทั้งเขายังเป็นผู้เล่นที่จะติดทีมชาติเพื่อแข่งขันฟุตบอลโลก 2010 แต่เขาบาดเจ็บในการแข่งขันนัดกระชับมิตรกับฮังการี ทำให้เขาถูกตัดชื่อออกในการแข่งขันฟุตบอลโลก โดยเขาติดทีมชาติ 27 ครั้งและทำประตู 4 ประตูตั้งแต่ปี พ.ศ. 2551
เว็สเทอร์มันมีภรรยาชื่ออีรีนา โดยเขาแต่งงานเมื่อเดือนมิถุนายน พ.ศ. 2550 ต่อมาในเดือนพฤษภาคม พ.ศ. 2551 พวกเขาได้มีลูกสาวคนแรกชื่อ ลานา และในเดือนตุลาคม พ.ศ. 2553 ภรรยาของเขาได้คลอดลูกสาวคนที่สอง ชื่อ นีกีทา
เจสัน แชมเบอส์
เจสัน แชมเบอส์ () เกิดวันที่ 23 มีนาคม ค.ศ. 1980 ที่ชิคาโก รัฐอิลลินอยส์ เป็นทั้งนักแสดง, นักต่อสู้แบบผสม และผู้บรรยายกีฬาชาวอเมริกัน แชมเบอส์เป็นที่รู้จักกันดีที่สุดในบทบาทผู้ดำเนินรายการโทรทัศน์ยอดนิยมประจำสัปดาห์อย่าง"ฮิวแมนเวปปอน" ทางช่องฮิสทรี เขาได้ปรากฏตัวในรายการโทรทัศน์หลายแห่ง ซึ่งรวมถึง"", "เดย์สออฟเอาเออร์ไลฟ์ส", "แอสเดอะเวิลด์เทิร์น" และ"เดอะมิดเดิลแมน" แชมเบอส์มีความสำคัญในรายการ"เอ็กซ์ตรา" ในฐานะเป็นชายโสด"ที่มีความเหมาะสมมากที่สุดของอเมริกา" และแชมเบอส์ยังมีส่วนร่วมอย่างแข็งขันกับศูนย์การแพทย์แห่งชาติซิตีออฟโฮป ซึ่งเป็นสถาบันวิจัยโรคมะเร็ง ที่เขาได้รับการแต่งตั้งเป็นคณะกรรมการผู้บริหารเมื่อไม่นานมานี้
เจสัน แชมเบอส์ และบิล ดัฟฟ์ ยังมีโอกาสได้รับคำชี้แนะวิชามวยไทย จากครูยอดธง เสนานันท์, มวยไทยเลิศฤทธิ์ จากพลโทสุภโชค สัมปัตตะวนิช, กระบี่กระบอง จากวัดพุทไธศวรรย์, มวยไทยลพบุรี จากครูประดิษฐ์ เล็กคง และมวยไชยา จากครูแปรง ผ่านรายการ"ฮิวแมนเวปปอน" ตอนที่ 1 ที่มีการจัดฉายในหลายประเทศ